19. ΝΟΜΟΣ 5312 της 31/31 Δεκ. 1931 Περί αυξήσεως μεγίστων δασμών του εν ισχύϊ δασμολογίου εισαγωγής. Άρθρ.1.-Οι μέγιστοι δασμοί του εν ισχύϊ τελωνιακού δασμολογίου εισαγωγής αυξάνονται από της δημοσιεύσεως του παρόντος νόμου εις το δεκαπλάσιον των σήμερον ισχυόντων. Δια Δ/των εκδιδομένων προτάσει των Υπουργών Εξωτερικών, Οικονομικών και Εθνικής Οικονομίας δύνανται να καθορίζωνται μέγιστοι δασμοί επί των ατελών κατά το δασμολόγιον ειδών, της ατελείας διατηρουμένης μόνον εις την στήλην των ελαχίστων δασμών του δασμολογίου. Ομοίως δια Δ/των εκδιδομένων προτάσει των αρμοδίων Υπουργών δύνανται να περιορίζωνται αι δι’ οιονδήποτε λόγον ατελείς προμήθειαι μεταξύ των προελεύσεων των Κρατών μεθ’ ων η Ελλάς συνδέεται δι’ εμπορικών συμβάσεων ή συμφωνιών. Άρθρ.2.-Δύνανται δια Δ/των εκδιδομένων προτάσει των Υπουργών Εξωτερικών, Οικονομικών και Εθνικής Οικονομίας, να εξαιρούνται ωρισμένα είδη ή άπασαι αι προελεύσεις εμπορευμάτων καταγομένων εξ ωρισμένης Επικρατείας της υπαγωγής των εις τον δεκαπλασιαζόμενον μέγιστον δασμόν, έστω και αν προέρχωνται εκ Χωρών μεθ’ ων δεν συνδέεται η Ελλάς δια τελωνιακής συμβάσεως ή συμφωνίας. Επί των περιπτώσεων τούτων εφαρμόζονται οι δια Δ/τος οριζόμενοι δασμοί οίτινες δεν δύνανται να είναι κατώτεροι των ελαχίστων. Τα τοιαύτα Δ/τα δύνανται να καταργώνται ή αναστέλλωνται δια Δ/των καθ’ όμοιον τρόπον εκδιδομένων. «2.Επί εξαιρετικών περιπτώσεων, δύναται, δια Β.Δ/των εκδιδομένων προτάσει του Υπουργού Οικονομικών, Εθνικής Οικονομίας, Εξωτερικών και του Υφυπουργού της Αγορανομίας, να επιτρέπηται η εισαγωγή τροφίμων εν γένει και εκ Χωρών μεθ’ ων δεν συνδεόμεθα δι’ εμπορικών Συμβάσεων, επί καταβολή δασμού μέχρι και του συμβατικού. Τα τοιαύτα Β.Δ/τα δύνανται να καταργώνται ή αναστέλλωνται δια Β.Δ/των καθ’ όμοιον τρόπον εκδιδομένων». Η παρ. 2 προσετέθη δια του άρθρ. 1 Α.Ν. 1516/1938. Κατά το άρθρ. 4 παρ. 8 Α.Ν. 1257/1938, αντί των κατά τα άρθρ. 1 και 2 διαταγμάτων, επιτρέπεται η έκδοσις κοινών αποφάσεων των Υπουργών Εξωτερικών, Οικονομικών και Εθν. Οικονομίας. Άρθρ.3.-Από της δημοσιεύσεως του παρόντος νόμου καταργείται το Δ. της 12 Ιαν. 1926 «περί εφαρμογής του ελαχίστου δασμού επί ειδών τινων προερχομένων εκ Χωρών μεθ’ ων δεν συνδεόμεθα δια συμβάσεων. Άρθρ.4.-Όταν τα ως συμβατικής προελεύσεως φερόμενα εμπορεύματα στερώνται κατά τον τελωνισμόν των των εκ του νόμου απαιτουμένων πιστοποιητικών προελεύσεως προς απόδειξιν της καταγωγής των, επιτρέπεται εν αναμονή της προσκομιδής των εντός των νομίμων προθεσμιών, όπως παρακατατίθεται μεν η διαφορά μεταξύ ελαχίστων ή συμβατικών  δασμών και των μέχρι σήμερον ισχυόντων μεΣελ. 219 - 376 Επιβολή Τελωνιακών Δασμών 30.Β.β.19 γίστων, δια δε το υπόλοιπον γίνεται δεκτή αξιόχρεως εγγύησις, έστω και προσωπική. Άρθρ.5.-Εξαιρούνται της δια του παρόντος νόμου επιβαλλομένης αυξήσεως και υπάγονται εις τον μέχρι σήμερον υφιστάμενον μέγιστον ή δι’ ωρισμένα είδη ελάχιστον δασμόν, τα φορτία τα αποδεδειγμένως ευρισκόμενα εν πλω κατά την ημέραν της πρώτης εφαρμογής του νόμου, ως και τα υπό εκφόρτωσιν εν ταις προσωριναίς αποθήκαις και υπό τελωνισμόν τοιαύτα, εφ’ όσον ταύτα παραληφθώσι καταβαλλομένων των δασμών εντός ενός μηνός από της πρώτης εφαρμογής του νόμου ή από της αφίξεως του φορτίου, προκειμένου περί των ευρεθέντων εν πλω, και εντός τριμήνου προκειμένου περί σιτηρών και καφέ. Ωσαύτως εξαιρούνται τα εν αποταμιεύσει τελούντα κατά την ημέραν ταύτην εφ’ όσον πραγμτοποιηθή η ανάλωσίς των εντός μηνός από της ημέρας της πρώτης εφαρμογής του νόμου και εντός τρίμηνου προκειμένου περί σιτηρών και καφέ. Η ισχύς του παρόντος άρχεται από της δημοσιεύσεώς του, προκειμένου περί σιτηρών και καφέ. Η ισχύς του παρόντος άρχεται από της δημοσιεύσεώς του, η δε εφαρμογή του ανατρέχει από της επομένης της εις την Βουλήν καταθέσεως αυτού. 